APSTIPRINĀTS
VKKF padomes
2014. gada 27. novembra sēdē
(protokols Nr. 12 (320)) Ar grozījumiem, kas apstiprināti līdz
VKKF padomes 2026. gada 22. oktobra sēdei
(protokols Nr. 11 (501))




Valsts kultūrkapitāla fonda mērķprogramma 
VIZUĀLĀS MĀKSLAS NOZARES
PROFESIONĀLU NEVALDĪBAS KULTŪRAS ORGANIZĀCIJU ATBALSTS
projektu konkursa NOLIKUMS


1. Vispārējie jautājumi.
1.1. Mērķprogramma “Vizuālās mākslas
1.2.  nozares profesionālu nevaldības kultūras organizāciju atbalsts” (turpmāk - mērķprogramma) ir Valsts kultūrkapitāla fonda (turpmāk - VKKF) saskaņā ar VKKF kultūras projektu konkursa nolikumu izstrādāta un īstenota programma.
1.3. Mērķprogrammas līdzekļus piešķir konkursa kārtībā.
1.4. Mērķprogrammas mērķis ir atbalstīt nozares profesionālas nevaldības kultūras organizācijas, kuras sistemātiskā nekomerciālā darbībā veicina inovatīvas, starptautiski aktuālas kultūras attīstību Latvijā, nodrošinot augstvērtīgus mākslas notikumus, to popularizēšanu publiskajā telpā, kā arī reģionālās kultūrvides aktivizēšanos.

2. Mērķprogrammas konkurss, iesniedzēji, ierobežojumi projektu iesniegšanai.
2.1. Lai sasniegtu mērķprogrammas mērķi, VKKF organizē mērķprogrammas projektu konkursu.
2.2. Mērķprogrammas projektu konkursā var piedalīties tikai juridiskas personas (turpmāk - pieteicēji):
2.2.1. kuras reģistrētas Latvijas Republikas Valsts ieņēmumu dienestā kā patstāvīgas vienības ar nodokļu maksātāja reģistrācijas numuru;
2.2.2. kuru statūtos vai nolikumā kā darbības veids ir noteikta ar kultūru vai mākslu saistīta darbība;
2.3. Mērķprogrammas projektu konkursā finansējumu piešķir projektu vadības un administratīvo izdevumu (t.sk., telpu īre, komunālie maksājumi, komunikācijas, transporta izdevumi, biedru naudām (saskaņā ar starptautisko organizāciju noteikto biedra naudu apmēru līdzdalībai starptautiskajās, Eiropas vai reģionāla mēroga apvienībās, asociācijās, padomēs vai federācijās), biedru dalības nodrošināšanai starptautiskās organizācijas rīkotajos pasākumos, pastāvīgo algoto darbinieku atlīdzība u.c.) segšanai.
2.4. Viena juridiskā persona konkursā var iesniegt vienu projekta pieteikumu.
2.5. Projekta realizācijas periods ir no 2027. gada 1. janvāra līdz 2029. gada 31. decembrim. Nozares ekspertu komisija, izvērtējot projektu pieteikumus, sniedz VKKF padomei atzinumu par projekta atbalstīšanu uz vienu vai trim gadiem:
2.5.1. ja projekts tiek atbalstīts 3 gadu periodā, otrajā un trešajā gadā piešķirtais finansējuma apjoms tiek precizēts, izvērtējot iepriekšējā perioda atskaiti un precizēto tāmi kārtējam gadam, kas jāiesniedz VKKF noteiktajos termiņos, par ko pieteicējs tiek rakstiski informēts. Lēmums par finansējuma apjomu un finansējuma līguma slēgšanu 2028. gadā un 2029. gadā tiks pieņemts ne vēlāk kā 2 mēnešu laikā no likuma par valsts budžetu kārtējam gadam izsludināšanas, ņemot vērā VKKF pieejamā finansējuma apjomu;
2.5.2. ja projekts tiek atbalstīts uz 1 gadu, projekta pieteicējs var sniegt pieteikumu nākamā gada mērķprogrammas konkursā ierastajā kārtībā un komisija var lemt par projekta atbalstīšanu uz 1 vai 3 gadiem.
2.6. Ja mērķprogrammā iesniegtais projekts tiek atbalstīts, finansējums tā realizācijai nevar tikt prasīts atkārtoti citos VKKF konkursos un mērķprogrammās.
3. Projektu iesniegšana.
3.1. Mērķprogrammas projektu konkursa nolikums pieejams VKKF mājaslapā (http://www.vkkf.lv).
3.2. Projekta pieteikums jāiesniedz projektu pieteikumu sistēmā https://kkf.kulturaskarte.lv
Lai pieslēgtos iesniegšanas sistēmai, nepieciešams kāds no valsts pārvaldes pakalpojumu portālā Latvija.lv
pieejamajiem autentifikācijas līdzekļiem:
3.2.1. juridiskās personas vārdā pieteikumu iesniedz fiziska persona, kurai ir attiecīgās juridiskās personas pārstāvības tiesības.
3.3. Projekta pieteikums sistēmā jāiesniedz no 2026. gada 2. novembra līdz 2026. gada 20. novembrim plkst. 23:59

4. Projektu pieteikumu noformējums un saturs.
Projekta pieteikums projektu pieteikumu sistēmā iesniedzams latviešu valodā, aizpildot visus obligāti norādītos laukus,
un tas ietver:
4.1. informāciju par pieteicēju;
4.2. informāciju par pieteikumu (projekta nosaukums; projekta īstenošanas termiņi);
4.3. projekta aprakstu, kurā ir ietverta šāda informācija:
4.3.1. projekta kopsavilkums;
4.3.2. informācija par projekta mērķiem un uzdevumiem (informācija par organizācijas mērķiem un uzdevumiem);
4.3.3. darbības programma;
4.3.4. informācija par paredzamajiem rezultātiem, ko plānots sasniegt, īstenojot projektu;
4.3.5. informācija par īstenotājiem;
4.3.6. informācija par plānoto mērķauditoriju (t.sk. paredzētajām mārketinga aktivitātēm šīs auditorijas piesaistei);
4.3.7. ja projekta iesniedzējs iepriekš ir saņēmis VKKF atbalstu šāda veida projekta īstenošanai, rakstiska atskaite par
VKKF agrāk piešķirtā finansējuma apjomu un izlietojumu;
4.3.8. projekta vadītāja autobiogrāfija (projekta vadītāja autobiogrāfiju (CV) PDF formātā);
4.3.9. projekta kopējā tāme 2027. gadam (izdevumos iekļaujot paredzamos nodokļu maksājumus atbilstoši Latvijas Republikas nodokļu likumdošanai), tās pamatojums. Tāmi veido, aizpildot projektu pieteikumu sistēmas tāmes sagatavi, tāmē atsevišķi jānorāda VKKF prasītā summa un tās sadalījums pa pozīcijām, skaidrojumā norādot pozīcijas aprēķinu, kā arī citi iespējamie finanšu avoti un projekta realizācijai jau esošie finanšu un materiālie resursi; tāmē nedrīkst iekļaut tādas tāmes pozīcijas (piemēram, „Citi izdevumi”, „Neparedzētie izdevumi” u.tml.), kurās nav norādīts konkrēts izdevumu veids;
4.4. papildus jāpievieno (pielikums/-i pievienojams/-i sadaļā “Pievienotie dokumenti” PDF formāta failā/-os, viena faila maksimālais izmērs nedrīkst pārsniegt 20 megabaitus (20 MB)):
4.4.1. informācija par pieteicēja 2025. gadā un 2026. gadā realizētajiem projektiem;
4.4.2. radošās darbības programma, tās īstenošanas plāns un laika grafiks iesniegtā projekta realizācijas periodam;
4.4.3. ja VKKF prasītajā summā ir iekļautas ar atlīdzību saistītas pozīcijas, tad jāpievieno pastāvīgo darbinieku CV;
4.4.4. ja VKKF prasītajā summā tiek iekļautas ar nomu/īri saistītas pozīcijas, organizācijām, kurām ir pastāvīgas telpas, ir jāpievieno to nomas/īres līguma kopija; organizācijām, kurām pastāvīgu telpu nav, jāpievieno vienošanās ar izīrētāju par potenciālo īres maksu;
4.4.5. ja VKKF prasītajā summā tiek iekļautas biedru naudas, ir jāpievieno dokumentu kopijas, kas apliecina starptautiskās organizācijas noteikto biedra naudas apmēru un apliecinājumu par dalību starptautiskajā organizācijā vismaz 3 (trīs) gadus;
4.4.6. 2028. gada un 2029. gada provizoriskā tāme un tās pamatojums (atbilstoši 1. pielikumā pievienotajai tāmes
veidlapai).
4.5. Projektu pieteikumiem var pievienot arī citus pielikumus pēc iesniedzēja ieskata.
4.6. Visiem dokumentiem, kas pievienoti projekta pieteikumam un nav latviešu valodā, obligāti jāpievieno tulkojums (var būt bez notariāla apliecinājuma).

5. Projektu vērtēšanas administratīvie kritēriji:
5.1. iesniedzamajiem projektu pieteikumiem tiek noteikti šādi administratīvie kritēriji:
5.1.1. projekta pieteikums ir iesniegts projektu konkursu grafikā noteiktajā termiņā;
5.1.2. projekta pieteikuma iesniedzējs ir savlaicīgi nokārtojis līdzšinējās saistības ar VKKF;
5.1.3. projekts nav saistīts ar politisko partiju aktivitātēm.
5.2. projektu pieteikumi, kas neatbilst kādam no administratīvajiem kritērijiem, netiek izvērtēti un atbalstīti.
6. Projektu vērtēšanas kvalitatīvie kritēriji.
6.1. Iesniedzamajiem projektiem ir noteikti šādi kritēriji:
6.1.1. projekta nozīmīgums un kvalitāte iesniegto projektu kontekstā:
6.1.1.1. organizācijas radošās darbības programmas kvalitāte, organizācijas darbības intensitāte un ieguldījums nozares attīstībā vietējā un starptautiskā mērogā;
6.1.1.2. projekta vadītāja izglītība, līdzšinējā darbības pieredze un kompetence;
6.1.1.3. līdzfinansējuma nepieciešamības gadījumā projekta pieteicēja spēja piesaistīt līdzfinansējumu;
6.1.1.4. projektā iesaistīto personu izglītība, līdzšinējā darbības pieredze un kompetence;
6.1.2. projekta pieteikuma kvalitāte:
6.1.2.1. projekta pieteikuma saturs atbilst šī nolikuma 4. punktā noteiktajām prasībām;
6.1.2.2. projekta apraksts ir skaidri saprotams un liecina par kvalitatīvu iecerētā realizāciju (ir skaidri formulēta tā ideja un strukturēti izklāstīts darbības plāns);
6.1.2.3. projekta tāmes precizitāte un pamatotība (tāme ir aritmētiski pareiza, balstīta uz reālām izmaksām; tāmē nav iekļautas nepamatotas izmaksas, izmaksas nav mākslīgi paaugstinātas un atbilst vidējām izmaksām konkrētajā nozarē un tāmē iekļautās atlīdzības izmaksas nepārsniedz profesiju vidējo stundas likmi

(saskaņā ar jaunākajiem apkopotajiem VID datiem): Informācija par darba vietām 2026.gadā atbilstoši profesiju klasifikatoram | Valsts ieņēmumu dienests; tāme atbilst projekta mērķos un uzdevumos paredzētā veikšanai);
6.1.3. projekta pienesums VKKF nozaru jaunrades attīstībā un kultūras mantojuma saglabāšanā konkursā iesniegto projektu kontekstā.

7. Projektu pieteikumu izskatīšanas kārtība.
7.1. Projektu pieteikumus, kuri atbilst konkursa mērķim un nolikuma prasībām, vērtē saskaņā ar projektu vērtēšanas kvalitatīvajiem kritērijiem.
7.2. Nozares ekspertu komisija, izvērtējot katru iesniegto projekta pieteikumu, sniedz atzinumu VKKF padomei par līdzekļu piešķiršanu 1 vai 3 gadu periodam.
7.3. VKKF padome pieņem lēmumu par fonda līdzekļu sadali mērķprogrammā iesniegto projektu īstenošanai.
8. Projekta pieteicēja tiesības un pienākumi.
8.1. Projekta pieteicējs pēc apstiprinātā konkursa termiņa beigām iesniegtajā projekta pieteikumā nevar veikt izmaiņas.
8.2. Ja iesniegtais projekts saņem VKKF finansējumu, projekta pieteicējam ir pienākums pēc VKKF darbinieku pieprasījuma sniegt visu ar projekta īstenošanu saistīto informāciju, lai VKKF varētu novērtēt projekta realizācijas kvalitāti un finanšu līdzekļu izmantošanas efektivitāti un lietderību.
8.3. Ja iesniegtais projekts saņem VKKF finansējumu, projekta pieteicējam ir pienākums visos projekta publicitātes un mārketinga materiālos izmantot VKKF logo un visos publiskos paziņojumos (t.sk. sociālos tīklos) jāietver atsauce uz VKKF kā projekta finansētāju.
8.4. Persona, kura iesniedz projekta pieteikumu finanšu līdzekļu saņemšanai, ir iepazinusies ar šo Nolikumu un piekrīt visiem projektu konkursa noteikumiem, apņemas ievērot tos pilnībā, uzņemas atbildību par Nolikumā minēto prasību izpildi, kā arī ir atbildīga par projekta pieteikumā norādīto ziņu patiesumu.
9. Konkursa rezultāti.
9.1. Atbildi par konkursa rezultātiem projekta pieteicējam nosūta uz projekta pieteikumā norādīto e-pasta adresi pēc konkursa noslēguma.
9.2. Finansēto projektu saraksti tiek publicēti Latvijas Republikas oficiālajā izdevumā „Latvijas Vēstnesis”, ar tiem var iepazīties arī VKKF mājaslapā (http://www.vkkf.lv).
9.3. Finansējuma saņēmējam VKKF padomes apstiprinātajos termiņos ir jānoslēdz finansējuma līgums par piešķirtā finansējuma saņemšanu. Ja līgums netiek noslēgts minētajā termiņā, VKKF padome lemj par piešķirtā finansējuma anulēšanu. Ja Finansējuma saņēmējs ir iepriekš saņēmis VKKF finansējumu, pirms jauna līguma slēgšanas, ir jābūt nokārtotām līdzšinējo līgumu saistībām.
9.4. Finansējuma saņēmējs, slēdzot līgumu ar VKKF, iesniedz precizētu projekta finansēšanas tāmi. Tāmē drīkst būt uzrādītas tikai projekta pieteikumā norādītās pozīcijas ne lielākā apmērā par projekta pieteikumā pieprasīto finansējuma apjomu, ja VKKF nozares ekspertu komisija, izskatot projektu, nav norādījusi piešķīrumu konkrētām tāmes pozīcijām. 
9.5. Finansējuma saņēmējam, slēdzot līgumu par VKKF finansējuma piešķiršanu, nodokļu (nodevu) parāds VID nedrīkst pārsniegt 150 EUR. Izņēmums ir gadījumi, kad maksājumu termiņš ir pagarināts, sadalīts, atlikts vai par to noslēgts vienošanās līgums. Par saistību neizpildi tiek uzskatīta arī visu nodokļu deklarāciju neiesniegšana.
9.6. Piešķirto finansējumu VKKF ieskaita organizācijas kontā Latvijas Republikas kredītiestādē. Finansējums var tikt pārskaitīts vairākos maksājumos, nākamos maksājumus veicot pēc starpatskaites saņemšanas, par ko puses vienojas, slēdzot finansēšanas līgumu.
9.7. Finansējuma saņēmējam par piešķirtā finansējuma izlietojumu, atbilstoši VKKF līgumā noteiktajai kārtībai ir jāiesniedz
VKKF atskaite.

Provizoriskā tāme un tās pamatojums 2028. gadam

MP “PROFESIONĀLU NEVALDĪBAS KULTŪRAS ORGANIZĀCIJU ATBALSTS”
nolikuma 1.pielikums

	Nr. p.k.
	Izmaksu pozīcijas nosaukums
	Skaidrojums
(aizpildāms, ja attiecināms, uzrādot summas aprēķinu)
	Kopējā projekta
summa

EUR
	Pašfinansējums


EUR
	Līdzfinansējums


EUR
	Līdzfinansējuma avots
(papildus
norādīt – plānots vai apstiprināts)
	Pieprasīts
mērķprogrammas projektu konkursā
EUR

	
	Kopā
	
	
	
	
	
	

	1.
	Atlīdzības izmaksas (t.sk. darba alga, autoratlīdzība, nodokļi)
	
	
	
	
	
	

	1.1.
	…
	
	
	
	
	
	

	1.2.
	…
	
	
	
	
	
	

	2.
	Pakalpojumu izmaksas (t.sk. visa veida nomas izdevumu apmaksa, transporta pakalpojumi, u.c. ar
projekta īstenošanu saistīto
pakalpojumu izdevumu apmaksa)
	
	
	
	
	
	

	2.1.
	…
	
	
	
	
	
	

	2.2.
	…
	
	
	
	
	
	

	3.
	Izmaksas par preču, materiālu un inventāra iegādi
	
	
	
	
	
	

	3.1.
	…
	
	
	
	
	
	

	3.2.
	…
	
	
	
	
	
	



Provizoriskā tāme un tās pamatojums 2029. gadam
	Nr. p.k.
	Izmaksu pozīcijas nosaukums
	Skaidrojums
(aizpildāms, ja attiecināms, uzrādot summas aprēķinu)
	Kopējā projekta
summa
EUR
	Pašfinansējums


EUR
	Līdzfinansējums


EUR
	Līdzfinansējuma avots
(papildus
norādīt – plānots vai apstiprināts)
	Pieprasīts
mērķprogrammas projektu konkursā EUR

	
	Kopā
	
	
	
	
	
	

	1.
	Atlīdzības izmaksas (t.sk. darba alga, autoratlīdzība, nodokļi)
	
	
	
	
	
	

	1.1.
	…
	
	
	
	
	
	

	1.2.
	…
	
	
	
	
	
	

	2.
	Pakalpojumu izmaksas (t.sk. visa veida nomas izdevumu apmaksa, transporta pakalpojumi, u.c. ar
projekta īstenošanu saistīto
pakalpojumu izdevumu apmaksa)
	
	
	
	
	
	

	2.1.
	…
	
	
	
	
	
	

	2.2.
	…
	
	
	
	
	
	

	3.
	Izmaksas par preču, materiālu un inventāra iegādi
	
	
	
	
	
	

	3.1.
	…
	
	
	
	
	
	

	3.2.
	…
	
	
	
	
	
	



